
RAPORT

asupra proiectului de Lege privind aprobarea Ordonanţei de urgenţă a Guvernului nr. 169/2002  pentru completarea art. 58 din Legea nr. 80/1995 privind statutul cadrelor militare  

1.În conformitate cu prevederile art. 89 şi art.107 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 169/2002 pentru completarea art. 58 din Legea nr. 80/1995 privind statutul cadrelor militare, trimis cu adresa nr. 715 din 3 februarie 2003 şi înregistrat sub nr. 32/72 din 6 februarie 2003.

Consiliul Legislativ, cu nr.1519/28.11.2002, a avizat favorabil proiectul  ordonanţei de urgenţă.

Ordonanţa de urgenţă nr.169/2002 prevede reducerea vechimii în grad pentru coloneii şi comandorii din cadrul Serviciului de Informaţii Externe, care urmează să susţină examenul de acordare a gradului de general de brigadă.

2. Proiectul de lege face parte din categoria legilor organice, potrivit a art.117 alin. (2) şi se adoptă cu respectarea prevederilor art. 74 alin. (1) din Constituţie. 

3. La dezbaterea proiectului de lege au participat în calitate de invitaţi, conform prevederilor art. 51 şi 52 din Regulamentul Camerei Deputaţilor, domnul  colonel Mihai Calianu, şeful Direcţiei Juridice din Serviciul de Informaţii Externe şi doamna colonel Adriana Flucuş, consilier juridic la aceeaşi instituţie.

4. La lucrările comisiei au fost prezenţi 25 deputaţi din totalul de 26 de membri ai comisiei.

 Proiectul de lege a fost avizat în fond cu 21 de   voturi pentru, 3 voturi împotrivă şi o abţinere.

5.Proiectul de lege a fost adoptat de Senat în şedinţa din 19 decembrie 2002.

În urma dezbaterii, în şedinţa  din 11 februarie 2003, membrii comisiei au hotărât să supună  proiectul de lege spre dezbatere şi adoptare Plenului Camerei Deputaţilor,  în forma adoptată de Senat.

.
PREŞEDINTE,

Răzvan IONESCU

Red.exp. Ţăranu M.

Către

BIROUL PERMANENT AL

CAMEREI DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 169/2002  pentru completarea art. 58 din Legea nr. 80/1995 privind statutul cadrelor militare, trimis cu adresa nr. 715 din 3 februarie 2003 şi înregistrat sub nr. 32/72 din 6 februarie 2003.


Prin obiectul de reglementare şi conţinutul său, proiectul face parte din categoria legilor organice.

PREŞEDINTE,

     Răzvan IONESCU

